CELEX: 32010R0780
Language: lt
Date: 2010-09-02 00:00:00
Title: 2010 m. rugsėjo 2 d. Komisijos reglamentas (ES) Nr. 780/2010, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Thüringer Leberwurst (SGN))

3.9.2010   
            
            
               LT
            
            
               Europos Sąjungos oficialusis leidinys
            
            
               L 233/19
            
         KOMISIJOS REGLAMENTAS (ES) Nr. 780/2010
   2010 m. rugsėjo 2 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai (Thüringer Leberwurst (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Komisija išnagrinėjo Vokietijos pagal Reglamento (EB) Nr. 510/2006 9 straipsnio 1 dalies pirmą pastraipą pateiktą saugomos geografinės nuorodos „Thüringer Leberwurst“, kuri įregistruota Komisijos reglamentu (EB) Nr. 2400/96 (2), su pakeitimais, padarytais Reglamentu (EB) Nr. 2206/2003 (3), specifikacijos pakeitimų paraišką.
            
         
               (2)
            
            
               Paraiška siekiama iš dalies pakeisti specifikaciją nustatant prievolę naudoti natūralius apvalkalus ir leidžiant naudoti daugiau pakavimo būdų, visų pirma plastikinius indus, bet ne dirbtinius apvalkalus. Tokie pakavimo būdai labiau atitinka padėtį rinkoje ir vartotojų pageidavimus ir leidžia pasinaudoti esamomis rinkos galimybėmis.
            
         
               (3)
            
            
               Komisija išnagrinėjo aptariamus pakeitimus ir nusprendė, kad jie pagrįsti. Kadangi šie pakeitimai nėra esminiai, Komisija juos gali patvirtinti netaikydama to reglamento 6 ir 7 straipsniuose nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Patvirtinami I priede nurodyti saugomos geografinės nuorodos „Thüringer Leberwurst“ specifikacijos pakeitimai.
   2 straipsnis
   Atnaujintas bendrasis dokumentas pateikiamas II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. rugsėjo 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 12.
   
      (2)  OL L 327, 1996 12 18, p. 11.
   
      (3)  OL L 330, 2003 12 18, p. 13.
   
      I PRIEDAS
      Patvirtinami tokie saugomos geografinės nuorodos „Thüringer Leberwurst“ specifikacijos pakeitimai:
      4.2 dalies „Aprašymas“ pirmos pastraipos paskutinis sakinys pakeičiamas taip:
      „Dešros kemšamos į natūralius apvalkalus, tokius kaip kiaulių žarnos, pūslė ar jaučių žarnos, arba konservuojamos stikliniuose ar kituose induose, išskyrus dirbtinius apvalkalus.“
   
   
      II PRIEDAS
      
         BENDRASIS DOKUMENTAS
      
      
         Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos
         „THÜRINGER LEBERWURST“
         EB Nr. DE-PGI-0105–0222–02.02.2009
         SGN ( X ) SKVN ( )
         1.   Pavadinimas
         
         „Thüringer Leberwurst“
         2.   Valstybė narė arba trečioji šalis
         
         Vokietija
         3.   Žemės ūkio produkto arba maisto produkto aprašymas
         
         3.1.   Produkto rūšis
         
         
                     1.2 klasė.
                  
                  
                     Mėsos gaminiai
                  
               3.2.   Produkto, kuriam taikomas 1 punkte nurodytas pavadinimas, aprašymas
         
         Tai naminio gaminio savybėmis pasižyminti aštraus skonio kepeninė dešra, parduodama šviežia ar konservuota. Jos pagrindinė sudėtinė dalis – šviežios kepenys. Į dešrą dedamą riebalinį audinį sudaro šoninė be odos ir papilvė. Dešros kemšamos į natūralius apvalkalus, tokius kaip kiaulių žarnos, pūslė ar jaučių žarnos, arba konservuojamos stikliniuose ar kituose induose, išskyrus dirbtinius apvalkalus.
         Sudėtis:
         kiauliena, kiaulių kepenys, natrio druska, troškinti svogūnai, prieskonių mišinys (visų pirma, malti pipirai ir Tiuringijos mairūnas) ir dūmų aromatas.
         3.3.   Žaliavos (taikoma tik apdorotiems produktams)
         
         —
         3.4.   Pašarai (taikoma tik gyvūninės kilmės produktams)
         
         —
         3.5.   Specialūs gamybos veiksmai, atliktini nustatytoje geografinėje vietovėje
         
         Visas gamybos procesas vyksta nurodytoje geografinėje vietovėje.
         3.6.   Specialios pjaustymo, trynimo, pakavimo ir kt. taisyklės
         
         —
         3.7.   Specialios ženklinimo etiketėmis taisyklės
         
         —
         4.   Glaustas geografinės vietovės apibūdinimas
         
         Tiuringija
         5.   Ryšys su geografine vietove
         
         5.1.   Geografinės vietovės ypatumai
         
         Tiuringijoje „Thüringer Leberwurst“ pasižymi šimtametėmis tradicijomis. Gali būti, kad jos gamybos tradicijos tokios senos kaip pati mėsos prekyba Tiuringijoje. NET šiandien ji vis dar gaminama labai populiariose regiono skerstuvių šventėse ir valgoma šviežia iš katilo. Ši dešra yra beveik kiekvieno Tiuringijos mėsos ir dešrų gamintojo siūlomo asortimento dalis. Jos pavadinimo kilmė buvo išsaugota, nes buvusioje Vokietijos Demokratinėje Respublikoje šis pavadinimas naudotas tik kaip autentiška geografinės kilmės vietos nuoroda.
         5.2.   Produkto ypatumai
         
         Nuo neatmenamų laikų, jau daugiau kaip 200 metų Tiuringijos dešros, įskaitant „Thüringer Leberwurst“, turi gerą vardą Vokietijoje ir už jos ribų. „Thüringer Leberwurst“ yra viena iš populiariausių Tiuringijos dešrų.
         5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys
         
         „Thüringer Leberwurst“ gerą vardą padeda užtikrinti Tiuringijos mėsininkų meistriškumas bei patirtis ir iš kartos į kartą perduodami receptai.
         
            Nuoroda į specifikacijos paskelbimą
         
         (Reglamento (EB) Nr. 510/2006 5 straipsnio 7 dalis)
         2008 m. gegužės 16 d.Markenblatt Nr. 20, 7a-bb dalis, p. 33363.
         http://register.dpma.de/DPMAregister/geo/detail.pdfdownload/148